Valtakunnankansleri Adolf Hitler saapumassa seurueineen Berliinin kesäolympialaisten avajaisiin rinnallaan järjestelytoimikunnan puheenjohtaja tri Theodor Lewald oikealla ja KOK:n puheenjohtaja kreivi Henri de Baillet-Latour (vasemmalla).
**Vuoden 1936 kesäolympialaiset** pidettiin Berliinissä, Saksassa. Berliinin piti järjestää kisat jo vuonna 1916, mutta ne peruutettiin ensimmäisen maailmansodan takia. Kisat myönnettiin Berliinille uudelleen vuonna 1931. Kisojen avajaiset olivat 1. elokuuta ja päättäjäiset 16. elokuuta 1936.

Olympiasymboliikka kehittyy
---------------------------

Berliinin olympialaisissa aloitettiin useita olympialaisiin sittemmin kiinteästi kuuluneita perinteitä. Kisat olivat ensimmäiset, jotka korostivat olympialaisten antiikkista perintöä. Olympiatuli sytytettiin ensimmäistä kertaa Kreikan Olympiassa, josta se kuljetettiin soihtuviestinä Berliiniin. Viestin oli tarkoitus luoda mielikuva Saksasta antiikin maailmanmahtien, (Kreikan ja Rooman) seuraajana, mutta toisen maailmansodan jälkeen olympialiike omaksui tradition ja antoi sille oman merkityksensä.*lähde?*

Toinen merkittävä kontribuutio olympialiikkeelle oli olympiarenkaiden nostaminen kisojen keskeiseksi tunnukseksi. Aikaisemmin niillä ei ollut ollut yhtä keskeistä asemaa olympialaisten symboliikassa. Renkaat kaiverrettiin Delfoihin rakennettuun merkkikiveen, josta soihtuviesti alkoi. Kivi jätettiin niille sijoilleen ja myöhemmin syntyi myytti, jonka mukaan ne todella olivat olleet osa antiikin olympialaisia.*lähde?*

Olympialaisen symboliikan kehittäminen lasketaan järjestelytoimikunnan pääsihteerin Carl Diemin ansioksi. Kisajärjestelyjen kiitettävä sujuvuus ja olojen viihtyisyys perustui olympiakylän johtajan Wolfgang Fürstnerin panokseen, joskin hänet syrjäytettiin juutalaisten sukujuurien takia ennen kisojen alkua.*lähde?*

KOK:n puheenjohtaja kreivi Henri de Baillet-Latour totesi kiitospuheessaan, että kisat voitiin järjestää *"yleisen myötätunnon ilmapiirissä, jota eivät varjostaneet minkäänlaiset poliittiset vaikeudet".* Kansainvälinen lehdistö – muiden muassa Ison-Britannian ja Ranskan johtavat sanomalehdet – ilmaisi jo kisojen aikana ihastuksensa niiden järjestelyistä. Toisaalta yhdysvaltalainen *New York Times* huomautti, että *"mikäli ajatellaan Wienin natsimielenosoitusta, Berliinin olympialaisten soihtu vaikuttaa pikemminkin sytykkeeltä kuin kansainvälisen urheilun eri kansoja yhteen sulattavalta liekiltä".*

Kisojen olympialaisille luomat perinteet suunniteltiin aikoinaan kertakäyttöisiksi ja olivat mukana tehostamassa kisojen propagandistista vaikutelmaa, jota edelleen lisäsivät joka päivä täynnä ollut päästadion, hakaristilippujen rivit, ja kaikkien saksalaismitalistien (sekä useiden muiden maiden urheilijoiden) palkintokorokkeella tekemä Hitler-tervehdys. Näihin kuuluivat muiden muassa Itävallan, Bulgarian, Italian ja Ranskan olympiajoukkueiden jäsenet; jälkikäteen Ranska kiisti omalta osaltaan näin tapahtuneen. Jokaiselle voittajalle annettiin myös palkinnoksi niin sanottu olympiatammi.

Saksalainen dokumentaristi Leni Riefenstahl ohjasi olympialaisista dokumentaarisen propagandaelokuvan *Olympia*. Berliinin olympialaisista lähetettiin myös maailman ensimmäiset ei-studiossa kuvatut tv-lähetykset.

*Suomen Kuvalehden* kirjeenvaihtaja kommentoi Berliinin kisoja muun muassa seuraavasti: *"Ovatko olympialaiset kisat, jos ne edelleen kehittyvät tähän suuntaan kuin Berlinin kisat nyt on kehitetty, tuomittu oman suuruutensa aiheuttamaan mahdottomuuteen – on kysymys, jolle ainakin suomalaiset lehtimiehet Berlinissä turhaan etsivät vastausta. Los'issa oli kaikki suurta – tietäähän ne amerikkalaiset, mutta Berlin on ylittänyt ne joka suhteessa."*

Lajit
-----

Berliinin olympialaisten ohjelmassa oli 20 eri urheilulajia ja 129 kilpailutapahtumaa.

|  |  |  |
| --- | --- | --- |
| * Ammunta Ammunta
* Jalkapallo Jalkapallo
* Koripallo Koripallo
* Käsipallo Käsipallo
* Maahockey Maahockey
* Melonta Melonta
* Miekkailu Miekkailu
 | * Nykyaikainen viisiottelu Nykyaikainen viisiottelu
* Nyrkkeily Nyrkkeily
* Paini Paini
* Painonnosto Painonnosto
* Poolo Poolo
* Purjehdus Purjehdus
* Pyöräily Pyöräily
 | * Ratsastus Ratsastus
* Soutu Soutu
* Uimahypyt Uimahypyt
* Uinti Uinti
* Vesipallo Vesipallo
* Voimistelu Voimistelu
* Yleisurheilu Yleisurheilu
 |

### Näytöslajit

* Baseball Baseball
* Purjelento Purjelento

### Taidelajit

* Taidelajit

Osallistujat
------------

Osallistujamaat   Osallistui ensimmäistä kertaa.   Osallistui, aiempia osallistumisia.   Ei osallistunut.
Yhteensä 49 valtiota osallistui Berliinin olympialaisiin, mikä oli 12 maata enemmän kuin edellisissä, vuoden 1932 olympialaisissa. Kuusi valtiota teki olympiadebyyttinsä näissä kisoissa: Afganistan, Bermuda, Bolivia, Costa Rica, Liechtenstein ja Peru.

|  |  |  |  |  |
| --- | --- | --- | --- | --- |
| * Afganistan
* Alankomaat
* Argentiina
* Australia
* Belgia
* Bermuda
* Bolivia
* Brasilia
* Bulgaria
* Chile
 | * Costa Rica
* Egypti
* Etelä-Afrikka
* Filippiinit
* Intia
* Islanti
* Iso-Britannia
* Italia
* Itävalta
* Japani
 | * Jugoslavia
* Kanada
* Kiinan tasavalta
* Kolumbia
* Kreikka
* Latvia
* Liechtenstein
* Luxemburg
* Malta
* Meksiko
 | * Monaco
* Norja
* Peru
* Portugali
* Puola
* Ranska
* Romania
* Ruotsi
* Saksa
* Suomi
 | * Sveitsi
* Tanska
* Tšekkoslovakia
* Turkki
* Unkari
* Uruguay
* Uusi-Seelanti
* Viro
* Yhdysvallat
 |

Mitalitaulukko
--------------

Berliinin kisoista suomalaisille hyvin tuttu kuva 10 000 metrin juoksusta. Suomalaiset saivat kisassa kolmoisvoiton Ilmari Salmisen voittaessa, Arvo Askolan ollessa toinen ja Volmari Iso-Hollon kolmas. Kuva kisasta japanilaisen Kōhei Murakoson johtaessa, Askolan, Salmisen ja Iso-Hollon seuratessa häntä.
*Pääartikkeli: Vuoden 1936 kesäolympialaisten mitalitaulukko*
Isäntämaa Saksa saavutti mitalitilaston ykkössijan. Paras yksilö oli neljä olympiakultaa voittanut yhdysvaltalainen Jesse Owens.

| Vuoden 1936 kesäolympialaisten mitalitaulukko |
| --- |
| Sija | Maa | Kultaa | Hopeaa | Pronssia | Yhteensä |
| 1 |  Saksa | 33 | 26 | 30 | 89 |
| 2 |  Yhdysvallat | 24 | 20 | 12 | 56 |
| 3 |  Unkari | 10 | 1 | 5 | 16 |
| 4 |  Italia | 8 | 9 | 5 | 22 |
| 5 |  Suomi | 7 | 6 | 6 | 19 |
| 6 |  Ranska | 7 | 6 | 6 | 19 |
| 7 |  Ruotsi | 6 | 5 | 9 | 20 |
| 8 |  Japani | 6 | 4 | 8 | 18 |
| 9 |  Alankomaat | 6 | 4 | 7 | 17 |
| 10 |  Iso-Britannia | 4 | 7 | 3 | 14 |
| 11 |  Itävalta | 4 | 6 | 3 | 13 |
| 12 |  Tšekkoslovakia | 3 | 5 | 0 | 8 |

Olympiastadion

Muuta
-----

Kun vapaapainin ranskalainen olympiavoittaja Emilie Poilve sai kultamitalin, soittokunta ryhtyi soittamaan Turkin kansallislaulua. Samassa yhteydessä salkoon nostettiin Egyptin lippu.

* OlympiatuliOlympiatuli
* KisataidettaKisataidetta

Lähteet
-------

* Kruse, Britta; Mende, Armin (1996): *Olympialaiset 100 vuotta*. Gummerus. ISBN 951-20-4825-6
* Antero Raevuori: Natsien juhla. *Seura* (2006) 30: 38-42, 47
* United States Holocaust Memorial Museum - Online Exhibition: Nazi Olympics: Berlin 1936
* United States Holocaust Memorial Museum - Library Bibliography: 1936 Olympics

### Viitteet

1. ↑  Arponen, Antti O.: *Olympiakisat Ateenasta Atlantaan*, s. 235. WSOY, 1996. ISBN 951-0-21072-2.
2. 1 2 3  Jorma K. Tiainen (toim.): *Vuosisatamme Kronikka*, s. 486–489. Jyväskylä: Gummerus, 1987.
3. 1 2  Factsheet - The Games of the Olympiad (pdf) International Olympic Committee. Viitattu 6.3.2016. (englanniksi)
4. 1 2  Berlin 1936 - Games of the XI Olympiad International Olympic Committee. Viitattu 6.3.2016. (englanniksi)
5. 1 2  Event results Official Website of the Olympic Movement. Viitattu 6.3.2016. (englanniksi)
6. ↑  XIth Olympic Games - Berlin 1936 (pdf) Organisationskommittee für die XI Olympiade Berlin 1936 E.V.. Viitattu 5.3.2016. (englanniksi)
7. ↑  Berlin 1936 olympic.it. Viitattu 6.3.2016. (englanniksi)
8. ↑  1936 Berlin Summer Games Sports-Reference. Viitattu 6.3.2016. (englanniksi)
9. ↑  Berlin 1936 Official Website of the Olympic Movement. Viitattu 6.3.2016. (englanniksi)
10. ↑  XIth Olympic Games - Berlin 1936 (pdf) Organisationskommittee für die XI Olympiade Berlin 1936 E.V.. Viitattu 5.3.2016. (englanniksi)
11. ↑  Valitut Palat elokuu 2011. Sivu 135

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kesäolympialaiset 1936**.
* YLE Elävä Arkisto: Berliinin olympialaiset 1936
* Berlin 1936 Jean Vivienin kuvaama lyhytfilmi olympiakisoihin valmistuvasta Berliinistä (1936, 16 min 50 s)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
 Olympialaiset |
| --- |
|  |
| Kesäolympialaiset | 
* 1896
* 1900
* 1904
* 1906
* 1908
* 1912
* 1916
* 1920
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
* *2024*
* *2028*
* *2032*

 |  |
|  |
| Talviolympialaiset | 
* 1924
* 1928
* 1932
* 1936
* 1940
* 1944
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* 1988
* 1992
* 1994
* 1998
* 2002
* 2006
* 2010
* 2014
* 2018
* 2022
* *2026*
* *2030*

 |

 |

Kesäolympialaisten 1936 lajit ja kilpailutapahtumat
Ammunta |
Baseball *(näytöslaji)* |
Jalkapallo |
Koripallo |
Käsipallo |
Maahockey |
Melonta |
Miekkailu |
Nykyaikainen viisiottelu |
Nyrkkeily |
Paini |
Painonnosto |
Poolo |
Purjehdus |
Purjelento *(näytöslaji)* |
Pyöräily |
Ratsastus |
Soutu |
*Taidelajit* |
Uimahypyt |
Uinti |
Vesipallo |
Voimistelu |
Yleisurheilu

Valtiot kesäolympialaisissa 1936

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Afganistan |  Alankomaat |  Argentiina |  Australia |  Belgia |  Bermuda |  Bolivia |  Brasilia |  Bulgaria |  Chile |
|  Costa Rica |  Egypti |  Etelä-Afrikka |  Filippiinit |  Intia |  Islanti |  Iso-Britannia |  Italia |  Itävalta |  Japani |
|  Jugoslavia |  Kanada |  Kiinan tasavalta |  Kolumbia |  Kreikka |  Latvia |  Liechtenstein |  Luxemburg |  Malta |  Meksiko |
|  Monaco |  Norja |  Peru |  Portugali |  Puola |  Ranska |  Romania |  Ruotsi |  Saksa |  Suomi |
|  Sveitsi |  Tanska |  Tšekkoslovakia |  Turkki |  Unkari |  Uruguay |  Uusi-Seelanti |  Viro |  Yhdysvallat |